JohanHeinsen/ENO huggingface dataset:
Nyeste Skilderie af Kiøbenhavn, 1806-08-23
Maadeburg d. 16 Aug. Siden d. 13de d. M. er vor Fæstning sat i Beleiringsstand og Depoterne paa Feldtfod. 2000 Bønder arbeide paa Fæstningsværkerne, og til d. 20de skal Alting være marchfærdig. Regimenterne fra Bayreuth indtræfse her d. 20de. Paa alle Skibe mellem vor Stad, og Sachsen er der lagt Beslag. Trainen for den Sachsiske Armee skal være færdig til d. 20de. Næsten den hele Preussiske Armee gjøres mobil.
Nyeste Skilderie af Kiøbenhavn, 1806-08-23
Prinds Louis Ferdinand af Preussen, Først Hohenlohe og Generalerne v. Rücher og v. Blüchel faae Hovedcorpser under deres Commando. - Det Preussiske Land=Deputations=Collegium i Hannover har forlangt, at dette Land med det allerførste skal stille 3120 Heste. - Troppe=Forflyttelsen i Hannover vedvarer endnu; Stæderne i de nordlige Deele ere nu tildeels besatte med Borgerskabsvagter. Nienburg, paa hvis Fæstningsværker der endnu vedvarende arbeides, skal sættes i bedste Forsvarsstand.
Nyeste Skilderie af Kiøbenhavn, 1806-08-23
Journal de Paris af 11te d. M. findes et Stykke med Overskrivt: Un antre Glaneur (en anden Efterhøster), som synes at komme fra høiere Haand og gjør de forskjellige circulerende politiske Rygter latterlige: "det er meget let, at samle Ar i Bogmagernes vide Mark, men gives der intet at samle i Nyhedsfabricanternes ikke mindre frugtbare Mark! De have siden nogen Tid med glad Hjerte ladet sig bruge, og hver Classe af Drømmere eller Speculanter har efter egen Jndbildning og af Jnteresse fabrikeret Rygter. – Man har sat de Franske Armeer i Bevægelse mod Østerrige og Preussen og Gud veed hvad der alt er blevet sagt i Henseende til disse to Magter, men at det oprigtigste Venskab forener Frankrige og Preussen, det har man ikke sagt, ligesaalidet at Misforstaaelsen imellem Frankrige og Østerrige, som Cattaros Rømning havde foranlediget, er bleven bilagt ved Fredstractaten med Rusland a. - Da Spanien har anseet det for nødvendigt at recrutere sin Armee, og Frankrig, har ladet nogle Tropper nærme sig Pyrenæerne, har man udspredt, at der existerer Misforstaaelser, mellem begge disse Magter. Men at de nu mere end tilforn ere enige om at forsvare fælles Sag. Havets Frihed, det har man ikke sagt. - Underhandlingerne med Engelland have givet Anledning til endnu urimeligere Opdigtelser. Nogle ville, at en Fransk Armee skal marchere til Polen, ja endog allerede er paa Marchen, for, i Overensstemmelse med en anden stor Magt, at krone en Konge. Efter andres Beretning gaae den Britiske Flaade i Forening med den Franske til America, for at angribe der. Endelig har man endnu sagt, at Freden er sluttet, men at Opfyldelsen af store Planer kræver, at der gjøres en Hemmelighed deraf, man har endog indrykket i nogle Tidender, at de Befuldmægtigede allerede ere blevne H. Maj. forestillede, men man har ikke sagt, at uagtet Underhandlingerne med Engelland allerede have varet siden Martii Maaned, og altsaa have havt Tid til at modnes, have de raskeste Confecturmagere dog ikke kunnet uddrage Resultater deraf.
Nyeste Skilderie af Kiøbenhavn, 1806-08-23
J Rotterdamer Courant fra 16 Aug, findes følgende Udtog af en Londonsk Efterretning af 12te d. M.: I Gaar indløb fra Fastlandet Depecher af ubehageligt Jndhold, strax efter deres Ankomst sammenkaldtes et Cabinetsraad, som varede fra Kl. 10 til Kl. 3 om Eftermiddagen. Derfor blev der udfærdiget Depecher for Lord Landerdale og endnu samme Aften afsendt. Naar Hs. Herlighed endnu ikke er bleven tilbagekaldt, og Underhandlingerne endnu ikke ere afbrudte, vil det sandsynligviis skee med det første. Her i Rotterdam hedder det, at de allerede ere afbrudte, og de i Dag fra Braband ankomne Breve, som melde det samme, sige, at det i Breve fra Paris hedder: "man siger og troer her almindelig, at Lord Landerdale er i Begreb med at afreise, og at Underhandlingerne ere afbrudte. - J Hamburg har man havt Breve fra Paris, dat. d. 12te, som alle stemme overeens i det Anførte, men som dog tilføie, at uagtet Lord Landerdale allerede har forlangt Pas, vil han dog have endnu en Conference, og om han end virkelig reiser, kan Underhandlingerne dog ikke ansees for aldeles afbrudte, efterdi Lord Yarmouth bliver tilbage, og denne har modtaget Jndbydelser fra Ministeren for det Indre paa 13 og fra andre Ministre paa flere følgende Dage af inde værende Maaned.
Nyeste Skilderie af Kiøbenhavn, 1806-08-23
Den forrige Doge i Venedigs Palais er nu forvandlet til et Kongeligt Slot.
Nyeste Skilderie af Kiøbenhavn, 1806-08-23
Paa Klipperne i det hvide Hav har man opdaget det strandede Skib Argo, som aldeles var omgivet med Jis. Det eneste Væsen, man endnu forefandt levende, var en Hund, som havde opholdt Livet ved at æde Kjødet af 4 Liig, hvoraf man opdagede Spor 1 1/2 Fod under Sneen.
Nyeste Skilderie af Kiøbenhavn, 1806-08-23
De Nybyggere, som have nedsat sig i de sydlige Provindser af det Russiske Rige henad det sorte Hav gjøre fortræffelig Fremgang. De have gode, velindrettede Vaaninger, og staae i Begreb med at faae en god Høst af deres veldyrkede Marker. 250 Familier finde allerede deres Udkomme i disse Egne. Henved 60 Familier ere tildeels alle rede komne did med deres Vogne og Heste. Der er endnu Plads for henved 200 Familier.
Nyeste Skilderie af Kiøbenhavn, 1806-08-23
Den Svenske Handelsflaade, under Fregatten Chapmanns Convoy, var allerede 5 Mile fra Ali sante, da den af det Spanske Hof fik Tilladelse til at indtage endnu en Retourladning Salt i Terraviea. Den vendte derpaa strax tilbage, og Fregatten har formodentlig begivet sig til Barcellona, for imidlertid at afhente de derværende Svenske Skibe, og ved Alicante at forene den hele Convoy. - Om den Svenske Krigsfregat Camille havde man den 22 Julii endnu ingen nøiere Efterretning.
Nyeste Skilderie af Kiøbenhavn, 1806-08-23
Keiseren af Østerrige har nu nedlagt den Tydske Keiserkrone. Den Østerrigske Gesandt har tilkjendegivet Rigsdagsgesandterne det i en trykt Note. J Schwaben vedbliver de Franske Forstærkningstroppers March, og de trække næsten dagligen igjennem Ulm. Artillerietransporterne synes heller ikke at være tilende. Den Franske Armee i Tydsk and regnes efter authentiske Beretninger for 153,000 Mand.
Nyeste Skilderie af Kiøbenhavn, 1806-08-23
Præsidenten for den Jødiske Forsamling i Paris, Hr. Furrado, og begge Secretairerne, - alle tre Jøder, - have af Keiser Napoleon faaet Æreslegionsordenen, ledsaget af Keiserens egenhændige Skrivelse. Den første har endog faaet Storkorset.
Nyeste Skilderie af Kiøbenhavn, 1806-08-23
Af den Svenske Lovbog fra 1734 er nu en fuldstændig Oversættelse færdig for Svensk Pommern. - Ved den lille Øe Zyker paa Rugen skal der anlægges en Havn; Fæstningen Stralsund er fat i fuldkommen Forsvarsstand, og der arbeides endnu fremdeles paa dens Befæstning. Jkke allene Udenværkerne ere tildeels ganske ny anlagte, deels repareret, men ogsaa Egnen udenfor Fæstningen er paa en hensigtsmæssig Maade bleven forandret. Der er udkastet en Plan, efter hvilken Forstæder, ne komme til at ligge længere bort fra Fæstningen.
Nyeste Skilderie af Kiøbenhavn, 1806-08-23
Jnscriptionen paa Keiser Josephs Statue i Wien lyder saaledes: Joseph den Anden, Folkets Yndling, Franz den Andens, for sin anden Fader. Den veier 400 Centner.
Nyeste Skilderie af Kiøbenhavn, 1806-08-23
Det Romersk Tydske Rige, som nu aldeles er opløst, har ialt staaet 1006 Aar. Det var i Aaret 800, da Paven udraabte den Frankiske Konge, Carl den Store, som just den Gang opholdt sig i Rom, for Romersk Keiser. Efter hans Søns Død, deelte dennes Sønner Lotharius, Carl den Skaldede og Ludvig den Tydske, ved Foreningen i Ver din (843) det i det store Frankiske Monarchie. Strax derefter gik den Romerske Keiserværdighed, over til den Tydske Linie, som den ogsaa forblev hos. Efter den Tid opstod der mange Smaastater i dette Rige, som baade har havt Konger og Keisere af forskjellige Huse. J Begyndelsen af det 16de Aarhundrede inddeelte Maximilian Tydskland, i ti Kredse, men det meste af den Burgundiske og en stor Deel af den Overrhinske Kreds blev i det 16de og 17de Aarhundrede skilt derfra. Man veed endnu ikke, hvad der vil foretages med de Tydske Rigsclenodier, der gjemmes i Nürnberg og Frankfurt. Disse Klenodier, som ellers brugtes ved den Romerske Keisers Kronning, bestaae af følgende Stykker: 1) Carl den Stores Krone af støbt Guld, veiende henved 15 Pund, og næsten 1/2 Alen høi og oventil spids. Ovenpaa et Kors med Ædelstene og Perler (men uden Diamanter), indvendig foret med rødt Fløiel; 2) Carl den Stores Ring; 3) hans Sværd i en forgyldt og med Perler besat Skede; 4) det gyldne Rigs scepter; 5) Rigsæblet; 6) Carl den Stores Kjole, besat med Perler; 7) en Robe og Vaabenkjole; 8) Halvstøvlerne a., hvilket altsammen gjemmes i Nürnberg; 9) et med Ædelstene besat Skriin, hvori efter Foregivende, den Jord gjemmes, som den hellige Stephanies Blod flød paa; 10) Carl den Stores Sabel; 11) dens efter gammel Facon forfærdigede Gehæng; 12) Evangeliet, skrevet med gyldne Bogstaver.
Nyeste Skilderie af Kiøbenhavn, 1806-08-26
Tirsdagen den 26 Augusti, 1806.
Nyeste Skilderie af Kiøbenhavn, 1806-08-26
Breve fra Fruentimmere, som ønske at givte sig.
Nyeste Skilderie af Kiøbenhavn, 1806-08-26
Deres ydmyge Tjenerinde Birgitter, født **
Nyeste Skilderie af Kiøbenhavn, 1806-08-26
Inden= og udenlandske Efterretninger. Jndenlandske Efterretninger. Bornholm er et Land, hvorfra man saa sielden faaer authentiske Efterretninger, at følgende Optegnelser neppe ville være dette Blads Læsere ubehagelige. Næsten overalt paa Bornholm, og især i Rønne var man i Aaret 1804 misfornøiet med Fattigvæsenets ny Indretning. Der indkom over 50 Klager over Fattigvæsenet i Almindelighed og Commissionens Ansættelse i Særdeleshed, foruden 4 Skrivelser fra Jndvaanerne i de 4 Qvarterer, hvori anholdtes om, at Alt maatte forblive ved det Gamle. J Rønne var der almindelig Gjæring og Misfornøielse, man trængte endog voldsom og støiende ind i Commissionens Forsamlinger og bestormede den med navnløse Breve. Sognepræsten mistede Offringer af Halvskillinger a. og led Skaar i sine Jndtægter. Paa henved 100 Steder i Byen maatte Amtmandskabet foranstalte Udpantninger for resterende, tildeels ubetydelige Bidrag til Fattigvæsenet. Misfornøielsen lagde sig imidlertid i det Hele, uden at der skede nogen Standsning i det begyndte Organisationsværk. Uordenen var en Følge af Fordomme, Mistillid, almindelig Trang, smaa Næringsveie, Mangel paa Legater og andre saadanne Hielpe- og Jndtægtskilder. J samme Aar fik Landet to examinerede Jordemødre; den ene for Rønne og Vesterherred, den anden for Nexøe- og Sønderherred, AakerSogn undtagen. De andre Egne mangle endnu dette Gode. - Blandt 8 Strandinger, som indtraf i Aaret 1804 paa de Bornholmske Kyster, var der et Skib fra Lübek, Fortuna kaldet, som blev sønderslaaet i Søen uden for Sandvig og Allinge. Formedelst den svære Søgang og Nattens Mørke, var det umueligt at faae det sat paa Land. Masten kappedes. Da befatningen var kommen i Baaden, tog en svær Sø den bort; kun Capitainen og en Baronesse v. Jægerhorn, som var passager, bleve tilbage paa Vraget indtil endelig en Baad fra Landet, ført af de brave Sømænd, Jacob Hansen Holm og Johan Kaas fra Sandvig, efter megen Møie og med største Fare, reddede dem, da Baronessen stod i Vand over Beltet, og Capitainen i Vantet, og Skibet nogle faa Minuter derefter skiltes ad. Ladningen drev derpaa omkring i Østersøen og forbifarende Fartøier opsiskede endeel af de flydende Foustagier, nogle bleve bjergede af Landets Folk. - Af Sager, som vedkomme det almindelige Forligelsesvæsen, blev der i Aaret 1804 ialt foretaget 333, forligte eller hævede 204, udsatte 17, til Retten henviste 12; af Politiesager, for saavidt de kunne forliges: foretagne 46, udsatte 9, paadømte 13 og afviste 1. - De Bornholmske Kirke- og Skolecasser, samt Fattigcasser og Hospitalets Midler befandtes samme Aar saaledes: Kirkerne: Behold 13,194 Rdlr. 31 1/2 s., Gield 2775 Rdlr. 31 1/2 s. Skole casser: Behold 16,659 Rdlr. 52 s. Fattigcasser: Behold: 2422 Rdlr. 17 s., Gield 3 Mk. 9 s. Hospital Behold: 4637 Rdlr. 89 1/2 s.
Nyeste Skilderie af Kiøbenhavn, 1806-08-26
J de Norske Jntelligencesedler fremsættes det Ønske, at Graveren ved Aggers Kirke vilde sørge for, at ikke Hunde tillodes at komme ind i Kirken, hvad enten de vare løse eller fulgte med deres Herrer. Den 15de d. M. var en Complot af 4 til 5 Hunde kommen ind i Kirken, og een af dem løb endog op til Altaret, der hvor Communicanterne knælede. Een af Betjenterne maatte gaae op og jage den ned. En anden af dette Hundeselskab løb af og til hen til Døren, og knurrede, fordi den vilde ud, hvilket ikke kunde skee, da Døren var i Laas og Vogteren uden forDenne Vogter skal have den slemme Vane, at han, naar Gudstjenesten er begyndt, ikke lukker nogen Fremmed op, uden han faaer til en Dram Præsten Teilman i Modum har atter i Aar gode Frugttræer tilkjøbs. Trondhjem d. 15 Aug. D. 12 Aug. Kl. 1. om Eftermiddagen blev afdøde Skolelærer ved Vaisenhusets Skole, Størker How, henbragt til sit Hvilested paa Domkirkens Kirkegaard. Et anseeligt Ligfølge, deels Budne, deels Ubudne, fulgte ham til Graven og deriblandt Biskop Bugge. Lærerne ved Latin og Realskolen og adskillige Studerende bare Liget. J Lighuset vare Lærerne ved Friskolen og 10 af Vaisenhusets Disciple tilstede, som afsang den 226 Psalme i den ny Psalmebog. For og efter Begravelsen blev der ringet med Domkirkens Klokker, og spillet paa Orgelværket medens Liget blev baaret igjennem Kirken. Da det var nedsat strøde 8 Piger af Vaisenhusets Skole Blomster paa Graven, og følget gik atter igjennem Kirken, hvor der spilledes paa Orgelværket. En stor Mængde Tilskuere vare tilstede; Orden og Taushed herskede i den hele høitidelige Handling, og man saae mange, som i sin Tid havde været den Afdødes Disciple, at fælde Taarer.
Nyeste Skilderie af Kiøbenhavn, 1806-08-26
Det er blevet resolveret, at der skal opføres et nyt Tugthuus i Kjøbenhavn paa den forrige Renovationsplads paa Christianshavn. Efter det gjorte Overslag vil det komme til at koste 400,000 Rdlr., hvortil Kongen giver aarlig 100,000 Rdlr., og det Hele bliver færdigt i 4 Aar. Bygningen skal bestaae af 4 Afdelinger, hvoraf den ene ikke skal staae i Comminication med den anden. Hr. Capitain og Muurmester Martens har paataget sig at opføre denne Bygning.
Nyeste Skilderie af Kiøbenhavn, 1806-08-26
General=Auditeur Rosenstand er ankommen fra Kjøbenhavn til Kiel. Til Duins er indsendt et stort Skib, under Dansk Flag, bestemt fra Norge til Barcellona, til Plymouth er indsendt det Danske Skib Archipelagus, Skipp. Brandt, fra Smyrna (det var sidst opbragt til Gibralter og derpaa igjen frigivet).
Nyeste Skilderie af Kiøbenhavn, 1806-08-26
Udenlandske Efterretninger. Regjeringen i Ulm har været saa ædelmodig at tilstaae alle uformuende Kongel. Embedsmænd, der have lidt ved Krigen, 10 PC. af deres Jndkomster som Gratification.
Nyeste Skilderie af Kiøbenhavn, 1806-08-26
De til Understøttelse for de forarmede Undersaatter i Hannover deels fra Churførstendømmet selv og Nabolandene, deels fra London indløbne Bidrag udgjøre efter den 11te Fortegnelse, 31,243 Rdlr. i Cassemynt. Heraf ere allerede 25,648 Rdlr. blevne uddeelte.
Nyeste Skilderie af Kiøbenhavn, 1806-08-26
München d. 26 Julii. Efterretningerne fra Nedre Bayern lyde endnu meget sørgelige. Man frygter med Grund for, at Mangel paa Underhold med det første vil tvinge de derværende Landmænd til at forlade Huus og Gaard. J Egnen af Jngolstadt og Praffenhofen ligger en stor Mængde Franskmænd, som vandre fra det ene Sted til det andet, og ere paa alle Kanter i bestandig Bevægelse. Spørger man dem, hvor de marchere hen, saa svare de snart til Frankrige, snart at de selv ikke vide hvorhen, hvilket nok er det rimeligste. Jøvrigt er Publicums Forventning spændt paa det høieste. Man haaber lidet, og frygter Alt.
Nyeste Skilderie af Kiøbenhavn, 1806-08-26
Efter en offentlig Opgivelse brændes aarligen i det Preussiske Monarchie 1. Mill. Skjæpper Steenkul, hvorved der spares 1 Mill. Favne Brænde. Schlesien leverer den største Deel af disse Steenkul.
Nyeste Skilderie af Kiøbenhavn, 1806-08-26
Efter en Beregning er i Leipzig næsten hvert fjerde Barn uægte, og der døer af disse uægte Børn i de første Aar efter deres Fødsel 3, om ikke 128.
Nyeste Skilderie af Kiøbenhavn, 1806-08-26
Den ny Catholske Catechismus, som efter et Keiserligt Decret, skal indføres i hele det Franske Keiserdømme, er nu bleven færdig. En Boghandler har betalt for Privilegiet 160,000 Fr. Den trykkes med Sterotyper.
Nyeste Skilderie af Kiøbenhavn, 1806-08-26
De seneste Engelske Aviser tale vel meget om Fredsunderhandlingerne, men Alt, hvad de sige, røber, at der hviler det tætteste Slør over disse Underhandlinger, og at det Londonske Publicum er ligesaa uvidende om deres sande Sammenhæng som det Kjøbenhavnske. Jmidlertid tale disse Tidender om Keiser Napoleon i en Tone, som jus ikke synes at love Fred.
Nyeste Skilderie af Kiøbenhavn, 1806-08-26
Kongen af Engelland har, efter Engelske Blade, aldrig været ved saa god Helbred, som i denne Tid. Hans Øiensyge er vel ikke ganske ophørt, men langtfra ikke meere farlig. Han staaer hver Morgen op Kl. 6, holder sin Andagt i Capellet Kl. 7, rider ud Kl. 8 sædvanlig i Selskab med nogen af den Kongelige Familie, og sætter sig, naar han kommer hjem, ved Arbeidsbordet. Han spiller gjerne Skak.
Nyeste Skilderie af Kiøbenhavn, 1806-08-26
Den Skipperefterretning, som i forrige Uge indløb i Kjøbenhavn angaaende For's Død, er, Himlen skee Tak, ikke bleven stadfæstet. Efter de sidste Engelske Tidender af 18de d. M. bedrer det sig tvertimod dagligen mere og mere med ham, og man mener endog, at han snart vil kunne tage ud paa Landet. Hans Læge er kommen ind fra sit Landsæde i Kent, 20 Engelske Mile fra London, og har indtil videre opgivet sin vidtløftige Praxis, blot for at være uophørlig hos ham.
Nyeste Skilderie af Kiøbenhavn, 1806-08-26
Den 7 Julii døde i Berlin, efter en kort Sygdom, den Kongelige Hofbygningsraad Jsaak.
Nyeste Skilderie af Kiøbenhavn, 1806-08-26
Daniel Jtzzig, en fortjent Mand, som har henlevet sine bedste Ungdomsaar i den berømte Mendelsohns Huus og der dannet og forædlet sin Caracteer. Han var Medstifter af en jødisk Friskole i Aaret 1778 og bestyrede den fra 1783. indtil sin Død med utrættelig Jver Udmærkede Mænd, som endog ikke hørte til hans Troesbekjendere, ledsagede ham uopfordrede til Graven.
Nyeste Skilderie af Kiøbenhavn, 1806-08-26
Hovedqvarteret Greifswald d. 4 Aug. Efterat Kongen i Formiddags, efter endt Parade og Cour, havde modtaget de sædvanlige Rapporter, befalede H. Maj. Nordstjerne-Ordenens Herold, første Cabinetssecretair af Wetterstedt, ledsaget af 2 Herolder, at udblæse paa den sædvanlige Maade den her berammede Landdag. H. M. behagede derpaa at udnævne Capitain=Lieutenanten ved Liv drabanterne, Greve Jac. Pontusson de la Gardie til Landmarskal, som derpaa aflagde H. M. LandMarskals=Eden, og siden, efter gammel Skik, førtes op paa Ridderhuset af een af Rigsherrerne, Gener. Lieuten. Greve v. Bohlen. Derefter indkaldtes General-Superintendenten D. Gotl. Schlegel, som H. M. havde udnævnt til Præstestandens Talsmand, for at aflægge sin Eed. Voltaire, som hidtil har have et simpelt Gravmæle i Genovevekirken i Paris, faaer nu et prægtig Mausoleum af Marmor. (Fortsatte Efterretningen om Dessalines.) Efterat de Franske havde capituleret, og Landet var kommet under Negrenes Herredømme, fik det, som bekjendt, en ganske ny Constitution. Een af Dessalines's første offentlige Foranstaltninger viser ham fra en meget fordeelagtig Side. J Begyndelsen, da Jndbyggerne udvandrede, havde forskjellige rige Planteurer, for at glimre, medtaget deres Huus negere, men da siden Rimesserne fra deres Eiendomme udebleve og de ikke saae sig istand til mere at underholde disse Negere, sloge de, under forskjellige Paaskud, Haanden af dem. Andre, som frivilligen vare udvandrede i de urolige Tider, manglede siden alle muelige Midler til at vende tilbage til deres Fædreneland. For at hjelpe disse Ulykkelige udstædte Dessalines en Proclamation, hvori han lovede enhver Americansk Skibscapitain, der fører noget fra St. Domingo til Nordamerica udvandret Jndividuum tilbage til sit Fædreneland, en Belønning af 40 Dollarer, Proclamationen blev trykt, og opslaaet paa alle offentlige Pladse, og en Gjen part deraf blev ufortøvet sendt til Kongressen i de forenede Stater. - Paa samme Tid lod han udgaae et Decret, efter hvilket det befaledes, at de Personer, som under Leklerk og Rochambeau havde bidraget til at flere end 6000 af Haytis Jndbyggere vare blevne myrdede, og som endnu opholdte sig paa Øen, skulde drages til Ansvar og straffes.
Nyeste Skilderie af Kiøbenhavn, 1806-08-26
Efterat den delibererende Forsamling havde udnævnt ham til Gouverneur for Livstid og tillige givet ham uindskrænket Magt til at begynde Kri og slutte Fred, bereiste han hele Øen, for at undersøge Alt hvad der var fornødent til Folkets Tarv. - Da Dessalines formelig havde erklæret, at han vilde modtage Keiserværdigheden, holdt de constituerede Autoriteter en Forsamling i Port an Prince, hvori Tiden og Maaden blev bestemt. Der blev udstædt et Program, som anordnede de forskjellige Former og Ceremonier, der skulde iagttages ved Kronningen. Der blev foranstaltet en høitidelig Procession, som forestillede de forskjellige Functioner i Staten; i Spidsen saae man Opdragelsen, ved Siden af den Konsterne og Haandværkerne, derpaa fulgte Agerdyrkning, næst efter den saaes den udenlandske og indenlandske Handel; derpaa Retfærdigheden og Lovgivningen, og til allersidst det Militaire. Et prægtigt Amphitheater var oprettet paa en stor Slette. Andre Nationers Skibe, som laae i Havnen, løsnede deres Canoner, og under denne høitidelighed blev Dessalines udraabt til Keiser af Hayti. J Kirken blev der afsjunget et Te Deum, og Dagen endtes med offentlige Forlystelser. (Fortsættes.
Nyeste Skilderie af Kiøbenhavn, 1806-08-26
Blandt de nye Indretninger, som Kongen af Sverrig har gjort i Svensk Pommern, hører ogsaa Kirkevæsenets Forandring. Saavel dette som hele Geistligheden skal sættes paa Svensk Fod.
Nyeste Skilderie af Kiøbenhavn, 1806-08-26
General=Superintendenten, som hidtil har havt sit Sæde i Greifswald, skal efter et Kongel. Ediet af 12 Julii fremdeles have Opsyn over Kirkevæsenet og Skolerne i Rugen og Pommern. Med de hidtil værende Consistorier i Greifswald og Stralsund, skulle gaae ind, og istedet for samme oprettes i Greifswald et Domcapitel for Rugen og Pommern, under General=Superintendentens Forsæde. Det skal bestaae af de Medlemmer, som den Svenske Kirkeanordning bestemmer. - Pommern deles i syn, og Rugen i to Provstier, og disse igjen i forskjellige Kirkesogne. Fra 1 September 1807 skal den Svenske Kirkeanordning i Forbindelsen med den almindelige Svenske Lov og de Anordninger der angaae den, tjene Consistoriet og Geistligheden i Pommern og Rugen til Efterlevelse. De som have Kaldsrettighed, beholde den, for saavidt den kan bestaae med de Svenske Love. Fra samme Tid af skal den i Sverrig antagne Kirkeagende fra 169. tjene til Rettesnor for Pommern og Rugen, og ved Ungdomsundervisningen skal ingen anden Religions bog bruges end Erkebiskop Svebellii Catechismus, som er den eneste, der bruges ved Læreanstalterne i Sver vig. Disse betydelige Forandringer have opvakt stor Sensation blandt de Pommerske Landstænder, som hidtil saa ængsteligen have vaaget over deres gamle Privilegier og Vedtægter. Alting er derfor i Gjæring, og de, som have lidt derved, yttre lydelig Misfornøielse. Landmanden, som er bleven befriet fra Livegenskab, er derimod meget glad.